title: Vykonávacie Nariadenie Komisie (EÚ) 2019/2093 z 29. novembra 2019, ktorým sa mení nariadenie (ES) č. 333/2007, pokiaľ ide o analýzu 3-monochlórpropán-1,2-diol (3-MCPD) esterov mastných kyselín, glycidylesterov mastných kyselín, chloristanu a akrylamidu (Text s významom pre EHP)

text:
                  9.12.2019

                  SK

                  Úradný vestník Európskej únie

                  L 317/96

         VYKONÁVACIE NARIADENIE KOMISIE (EÚ) 2019/2093
         z 29. novembra 2019,
         ktorým sa mení nariadenie (ES) č. 333/2007, pokiaľ ide o analýzu 3-monochlórpropán-1,2-diol (3-MCPD) esterov mastných kyselín, glycidylesterov mastných kyselín, chloristanu a akrylamidu
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2017/625 z 15. marca 2017 o úradných kontrolách a iných úradných činnostiach vykonávaných na zabezpečenie uplatňovania potravinového a krmivového práva a pravidiel pre zdravie zvierat a dobré životné podmienky zvierat, pre zdravie rastlín a pre prípravky na ochranu rastlín, o zmene nariadení Európskeho parlamentu a Rady (ES) č. 999/2001, (ES) č. 396/2005, (ES) č. 1069/2009, (ES) č. 1107/2009, (EÚ) č. 1151/2012, (EÚ) č. 652/2014, (EÚ) 2016/429 a (EÚ) 2016/2031, nariadení Rady (ES) č. 1/2005 a (ES) č. 1099/2009 a smerníc Rady 98/58/ES, 1999/74/ES, 2007/43/ES, 2008/119/ES a 2008/120/ES a o zrušení nariadení Európskeho parlamentu a Rady (ES) č. 854/2004 a (ES) č. 882/2004, smerníc Rady 89/608/EHS, 89/662/EHS, 90/425/EHS, 91/496/EHS, 96/23/ES, 96/93/ES a 97/78/ES a rozhodnutia Rady 92/438/EHS (nariadenie o úradných kontrolách) (1), a najmä na jeho článok 34 ods. 6,
         keďže:

                     (1)

                     V nariadení Komisie (ES) č. 333/2007 (2) sa stanovujú metódy odberu vzoriek a metódy analýzy, ktoré sa majú uplatňovať na účely úradnej kontroly hladín určitých kontaminujúcich látok v potravinách.

                     (2)

                     V nariadení Komisie (ES) č. 1881/2006 (3) sa stanovili maximálne povolené hladiny obsahu 3-monochlórpropán-1,2-diolu (3-MCPD) esterov mastných kyselín, glycidylesterov mastných kyselín a chloristanu v potravinách. Nariadením Komisie (EÚ) 2017/2158 (4) sa stanovujú opatrenia na minimalizáciu množstiev akrylamidu a jeho referenčné hodnoty v určitých kategóriách potravín.

                     (3)

                     V nariadení (ES) č. 333/2007 sa stanovujú osobitné kritériá účinnosti, ktoré musia spĺňať validované metódy analýzy kontaminujúcich látok v potravinách uplatňované príslušnými európskymi laboratóriami. Je preto vhodné stanoviť v nariadení (ES) č. 333/2007 osobitné kritériá účinnosti, ktoré musí spĺňať metóda analýzy na účely kontroly maximálnych hodnôt obsahu 3-MCPD esterov mastných kyselín, glycidylesterov mastných kyselín, chloristanu a akrylamidu v potravinách.

                     (4)

                     Referenčné laboratóriá Európskej únie v oblasti kontaminantov v krmivách a potravinách vypracovali metodiku odhadu detekčného limitu (LOD) a kvantifikačného limitu (LOQ) pri meraniach v oblasti kontaminantov v krmivách a potravinách (5). Preto je vhodné upraviť definície uvedené v nariadení (ES) č. 333/2007 súvisiace s detekčným limitom a kvantifikačným limitom.

                     (5)

                     Nariadenie (ES) č. 333/2007 by sa preto malo zodpovedajúcim spôsobom zmeniť.

                     (6)

                     Nariadenie (EÚ) 2017/625 sa uplatňuje s účinnosťou od 14. decembra 2019. Preto by sa toto nariadenie malo začať uplatňovať od rovnakého dátumu.

                     (7)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Nariadenie (ES) č. 333/2007 sa mení takto:

                        1.

                        V článku 1 sa odsek 1 nahrádza takto:

                           „1.   Odber vzoriek a analýza na kontrolu hladín olova, kadmia, ortuti, anorganického cínu, anorganického arzénu, 3-monochlórpropán-1,2-diolu (3-MCPD), 3-MCPD esterov mastných kyselín, glycidylesterov mastných kyselín, polycyklických aromatických uhľovodíkov (ďalej len „PAU“) a chloristanu, ktoré sú uvedené v oddieloch 3, 4, 6 a 9 prílohy k nariadeniu (ES) č. 1881/2006, a na kontrolu hladín akrylamidu v súlade s nariadením Komisie (EÚ) 2017/2158 (*1) sa vykonáva v súlade s prílohou k tomuto nariadeniu.

                           (*1)  Nariadenie Komisie (EÚ) 2017/2158 z 20. novembra 2017, ktorým sa stanovujú opatrenia na minimalizáciu množstiev akrylamidu a jeho referenčné hodnoty v potravinách (Ú. v. EÚ L 304, 21.11.2017, s. 24).“"

                        2.

                        Príloha sa mení v súlade s prílohou k tomuto nariadeniu.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Uplatňuje sa od 14. decembra 2019.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 29. novembra 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 95, 7.4.2017, s. 1.

            (2)  Nariadenie Komisie (ES) č. 333/2007 z 28. marca 2007, ktorým sa stanovujú metódy odberu vzoriek a metódy analýzy na úradnú kontrolu hladín mikroprvkov a procesných kontaminujúcich látok v potravinách (Ú. v. EÚ L 88, 29.3.2007, s. 29).

            (3)  Nariadenie Komisie (ES) č. 1881/2006 z 19. decembra 2006, ktorým sa ustanovujú maximálne hodnoty obsahu niektorých kontaminantov v potravinách (Ú. v. EÚ L 364, 20.12.2006, s. 5).

            (4)  Nariadenie Komisie (EÚ) 2017/2158 z 20. novembra 2017, ktorým sa stanovujú opatrenia na minimalizáciu množstiev akrylamidu a jeho referenčné hodnoty v potravinách (Ú. v. EÚ L 304, 21.11.2017, s. 24).

            (5)  Guidance Document on the Estimation of LOD and LOQ for Measurements in the Field of Contaminants in Feed and Food [Metodika odhadu detekčného limitu (LOD) a kvantifikačného limitu (LOQ) pri meraniach v oblasti kontaminantov v krmivách a potravinách], technické správy Spoločného výskumného centra EUR 28099 EÚ (2016). Dostupné na adrese: http://publications.jrc.ec.europa.eu/repository/bitstream/JRC102946/eur%2028099%20en_lod%20loq%20guidance%20document.pdf.

            PRÍLOHA
            Príloha k nariadeniu (ES) č. 333/2007 sa mení takto:

                        1.

                        V bode C.3.1 „Definície“ sa vymedzenie pojmov „LOD“ a „LOQ“ nahrádza takto:

                           „„LOD“= = detekčný limit, najmenší meraný obsah, z ktorého je možné stanoviť prítomnosť analytu s primeranou štatistickou istotou.

                           „LOQ“= = kvantifikačný limit, najnižší obsah analytu, ktorý je možné merať s primeranou štatistickou istotou.“

                        2.

                        V bode C.3.3.1 „Kritériá účinnosti“ sa písmeno b) nahrádza takto:

                                    „b)

                                    Kritériá účinnosti pre metódy analýzy 3-monochlórpropán-1,2-diolu (3-MCPD), 3-MCPD esterov mastných kyselín a glycidylesterov mastných kyselín:

                                                —

                                                kritériá účinnosti pre metódy analýzy 3-MCPD v potravinách špecifikovaných v bode 4.1 prílohy k nariadeniu (ES) č. 1881/2006

                                                   Tabuľka 6a

                                                            Parameter

                                                            Kritérium

                                                            Použiteľnosť

                                                            potraviny špecifikované v bode 4.1 prílohy k nariadeniu (ES) č. 1881/2006

                                                            Špecifickosť

                                                            bez maticových alebo spektrálnych interferencií

                                                            Prázdne pozadie

                                                            menej ako LOD

                                                            Opakovateľnosť (RSDr)

                                                            0,66-krát RSDR, odvodená z (upravenej) Horwitzovej rovnice

                                                            Reprodukovateľnosť (RSDR)

                                                            odvodená z (upravenej) Horwitzovej rovnice

                                                            Výťažnosť

                                                            75 – 110 %

                                                            Detekčný limit (LOD)

                                                            ≤ 5 μg/kg (na báze sušiny)

                                                            Kvantifikačný limit (LOQ)

                                                            ≤ 10 μg/kg (na báze sušiny)

                                                —

                                                kritériá účinnosti pre metódy analýzy 3-MCPD v potravinách špecifikovaných v bode 4.3 prílohy k nariadeniu (ES) č. 1881/2006

                                                   Tabuľka 6b

                                                            Parameter

                                                            Kritérium

                                                            Použiteľnosť

                                                            potraviny špecifikované v bode 4.3 prílohy k nariadeniu (ES) č. 1881/2006

                                                            Špecifickosť

                                                            bez maticových alebo spektrálnych interferencií

                                                            Prázdne pozadie

                                                            menej ako LOD

                                                            Opakovateľnosť (RSDr)

                                                            0,66-krát RSDR, odvodená z (upravenej) Horwitzovej rovnice

                                                            Reprodukovateľnosť (RSDR)

                                                            odvodená z (upravenej) Horwitzovej rovnice

                                                            Výťažnosť

                                                            75 – 110 %

                                                            Detekčný limit (LOD)

                                                            ≤ 7 μg/kg

                                                            Kvantifikačný limit (LOQ)

                                                            ≤ 14 μg/kg

                                                —

                                                kritériá účinnosti pre metódy analýzy 3-MCPD esterov mastných kyselín, vyjadrených ako 3-MCPD, v potravinách špecifikovaných v bode 4.3 prílohy k nariadeniu (ES) č. 1881/2006

                                                   Tabuľka 6c

                                                            Parameter

                                                            Kritérium

                                                            Použiteľnosť

                                                            potraviny špecifikované v bode 4.3 prílohy k nariadeniu (ES) č. 1881/2006

                                                            Špecifickosť

                                                            bez maticových alebo spektrálnych interferencií

                                                            Opakovateľnosť (RSDr)

                                                            0,66-krát RSDR, odvodená z (upravenej) Horwitzovej rovnice

                                                            Reprodukovateľnosť (RSDR)

                                                            odvodená z (upravenej) Horwitzovej rovnice

                                                            Výťažnosť

                                                            70 – 125 %

                                                            Detekčný limit (LOD)

                                                            tri desatiny LOQ

                                                            Kvantifikačný limit (LOQ)
                                                            pre potraviny špecifikované v bodoch 4.3.1 a 4.3.2

                                                            ≤ 100 μg/kg v olejoch a tukoch

                                                            Kvantifikačný limit (LOQ)
                                                            pre potraviny špecifikované v bodoch 4.3.3 a 4.3.4 s obsahom tuku < 40 %

                                                            ≤ dve pätiny ML

                                                            Kvantifikačný limit (LOQ)
                                                            pre potraviny špecifikované v bode 4.3.4 s obsahom tuku ≥ 40 %

                                                            ≤ 15 μg/kg tuku

                                                —

                                                kritériá účinnosti pre metódy analýzy glycidylesterov mastných kyselín, vyjadrených ako glycidol, v potravinách špecifikovaných v bode 4.2 prílohy k nariadeniu (ES) č. 1881/2006

                                                   Tabuľka 6d

                                                            Parameter

                                                            Kritérium

                                                            Použiteľnosť

                                                            potraviny špecifikované v bode 4.2 prílohy k nariadeniu (ES) č. 1881/2006

                                                            Špecifickosť

                                                            bez maticových alebo spektrálnych interferencií

                                                            Opakovateľnosť (RSDr)

                                                            0,66-krát RSDR, odvodená z (upravenej) Horwitzovej rovnice

                                                            Reprodukovateľnosť (RSDR)

                                                            odvodená z (upravenej) Horwitzovej rovnice

                                                            Výťažnosť

                                                            70 – 125 %

                                                            Detekčný limit (LOD)

                                                            tri desatiny LOQ

                                                            Kvantifikačný limit (LOQ)
                                                            pre potraviny špecifikované v bodoch 4.2.1 a 4.2.2

                                                            ≤ 100 μg/kg v olejoch a tukoch

                                                            Kvantifikačný limit (LOQ)
                                                            pre potraviny špecifikované v bode 4.2.3 s obsahom tuku < 65 % a bode 4.2.4 s obsahom tuku < 8 %

                                                            ≤ dve pätiny ML

                                                            Kvantifikačný limit (LOQ)
                                                            pre potraviny špecifikované v bode 4.2.3 s obsahom tuku ≥ 65 % a bode 4.2.4 s obsahom tuku ≥ 8 %

                                                            ≤ 31 μg/kg tuku“.

                        3.

                        V bode C.3.3.1 „Kritériá účinnosti“ sa písmeno d) „Poznámky ku kritériám účinnosti“ nahrádza takto:

                                    „d)

                                    Kritériá účinnosti pre metódy analýzy akrylamidu:

                                       Tabuľka 8

                                                Parameter

                                                Kritérium

                                                Použiteľnosť

                                                všetky potraviny

                                                Špecifickosť

                                                bez maticových alebo spektrálnych interferencií

                                                Prázdne pozadie

                                                Nižšie ako detekčný limit (LOD)

                                                Opakovateľnosť (RSDr)

                                                0,66-krát RSDR, odvodená z (upravenej) Horwitzovej rovnice

                                                Reprodukovateľnosť (RSDR)

                                                odvodená z (upravenej) Horwitzovej rovnice

                                                Výťažnosť

                                                75 – 110 %

                                                Detekčný limit (LOD)

                                                tri desatiny LOQ

                                                Kvantifikačný limit (LOQ)

                                                pre potraviny s referenčnými hodnotami < 125 µg/kg: ≤ dve pätiny referenčnej hodnoty, nie je však potrebné, aby bol nižší ako 20 µg/kg
                                                pre potraviny s referenčnou hodnotou ≥ 125 µg/kg: ≤ 50 µg/kg“.

                        4.

                        V bode C.3.3.1 „Kritériá účinnosti“ sa dopĺňajú tieto písmená e) a f):

                                    „e)

                                    Kritériá účinnosti pre metódy analýzy chloristanu:

                                       Tabuľka 9

                                                Parameter

                                                Kritérium

                                                Použiteľnosť

                                                všetky potraviny

                                                Špecifickosť

                                                bez maticových alebo spektrálnych interferencií

                                                Opakovateľnosť (RSDr)

                                                0,66-krát RSDR, odvodená z (upravenej) Horwitzovej rovnice

                                                Reprodukovateľnosť (RSDR)

                                                odvodená z (upravenej) Horwitzovej rovnice

                                                Výťažnosť

                                                70 – 110 %

                                                Detekčný limit (LOD)

                                                tri desatiny LOQ

                                                Kvantifikačný limit (LOQ)

                                                ≤ dve pätiny ML

                                    f)

                                    Poznámky ku kritériám účinnosti:
                                    Horwitzova rovnica (*1) (pre koncentrácie 1,2 × 10–7 ≤ C ≤ 0,138) a upravená Horwitzova rovnica (*2) (pre koncentrácie C < 1,2 × 10–7) sú zovšeobecnené rovnice pre presnosť, podľa ktorých pri väčšine bežných metód analýzy nezáleží na analyte a matrici, ale iba na koncentrácii.
                                    Upravená Horwitzova rovnica pre koncentrácie C < 1,2 × 10–7:
                                    RSDR = 22 %
                                    kde:

                                                —

                                                RSDR je relatívna štandardná odchýlka vypočítaná z výsledkov získaných za podmienok reprodukovateľnosti

                                                —

                                                C je koncentračný pomer (t. j. 1 = 100g/100g, 0,001 = 1 000 mg/kg). Upravená Horwitzova rovnica sa vzťahuje na koncentrácie C < 1,2 × 10–7.

                                          Horwitzova rovnica pre koncentrácie 1,2 × 10–7 ≤ C ≤ 0,138:
                                    RSDR = 2C(–0,15)

                                    kde:

                                                —

                                                RSDR je relatívna štandardná odchýlka vypočítaná z výsledkov získaných za podmienok reprodukovateľnosti

                                                —

                                                C je koncentračný pomer (t. j. 1 = 100g/100g, 0,001 = 1 000 mg/kg). Horwitzova rovnica sa vzťahuje na koncentrácie 1,2 × 10–7 ≤ C ≤ 0,138.

                           (*1)  W. Horwitz, L.R. Kamps. K.W. Boyer, J. Assoc.Off.Analy.Chem., 63, 1980, 1344 – 1354."

                           (*2)  M. Thompson, Analyst, 125, 2000, 385 – 386.“"

                        5.

                        V bode C.3.3.2 „Prístup ‚vhodnosť na daný účel‘“ sa slová „Tabuľka 8“ nahrádzajú slovami „Tabuľka 10“.

               (*1)  W. Horwitz, L.R. Kamps. K.W. Boyer, J. Assoc.Off.Analy.Chem., 63, 1980, 1344 – 1354.

               (*2)  M. Thompson, Analyst, 125, 2000, 385 – 386.““


title: Vykonávacie Nariadenie Komisie (EÚ) 2019/2094 z 29. novembra 2019, ktorým sa mení vykonávacie nariadenie (EÚ) č. 540/2011, pokiaľ ide o predĺženie období platnosti schválenia účinných látok benfluralín, dimoxystrobín, fluazinam, flutolanil, mankozeb, mekoprop-P, mepikvát, metiram, oxamyl a pyraklostrobín (Text s významom pre EHP)

text:
                  9.12.2019

                  SK

                  Úradný vestník Európskej únie

                  L 317/102

         VYKONÁVACIE NARIADENIE KOMISIE (EÚ) 2019/2094
         z 29. novembra 2019,
         ktorým sa mení vykonávacie nariadenie (EÚ) č. 540/2011, pokiaľ ide o predĺženie období platnosti schválenia účinných látok benfluralín, dimoxystrobín, fluazinam, flutolanil, mankozeb, mekoprop-P, mepikvát, metiram, oxamyl a pyraklostrobín
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 17 prvý odsek,
         keďže:

                     (1)

                     V časti A prílohy k vykonávaciemu nariadeniu Komisie (EÚ) č. 540/2011 (2) sa uvádzajú účinné látky, ktoré sa považujú za schválené podľa nariadenia (ES) č. 1107/2009.

                     (2)

                     Obdobie platnosti schválenia účinných látok dimoxystrobín, mankozeb, mekoprop-P, metiram, oxamyl a pyraklostrobín sa vykonávacím nariadením Komisie (EÚ) 2018/1796 (3) predĺžilo do 31. januára 2020.

                     (3)

                     Obdobie platnosti schválenia účinných látok benfluralín, fluazinam, flutolanil a mepikvát sa vykonávacím nariadením Komisie (EÚ) 2019/168 (4) predĺžilo do 29. februára 2020.

                     (4)

                     Žiadosti o obnovenie platnosti schválenia uvedených látok boli predložené v súlade s vykonávacím nariadením Komisie (EÚ) č. 844/2012 (5).

                     (5)

                     Vzhľadom na skutočnosť, že hodnotenie uvedených látok sa oneskorilo z dôvodov, na ktoré žiadatelia nemajú vplyv, platnosť schválení uvedených účinných látok pravdepodobne uplynie pred prijatím rozhodnutia o ich obnovení. Preto je potrebné predĺžiť obdobia platnosti ich schválenia.

                     (6)

                     Vzhľadom na účel článku 17 prvého odseku nariadenia (ES) č. 1107/2009, pokiaľ ide o prípady, keď má Komisia prijatím nariadenia rozhodnúť o neobnovení schválenia účinnej látky uvedenej v prílohe k tomuto nariadeniu, pretože nie sú splnené kritériá schválenia, má Komisia stanoviť dátum skončenia platnosti schválenia na rovnaký dátum ako dátum pred prijatím tohto nariadenia alebo na dátum nadobudnutia účinnosti nariadenia, ktorým sa neobnovuje schválenie účinnej látky, podľa toho, ktorý z týchto dvoch dátumov nastane neskôr. Ak má Komisia prijatím nariadenia rozhodnúť o obnovení platnosti schválenia účinnej látky uvedenej v prílohe k tomuto nariadeniu, bude sa podľa daných okolností snažiť stanoviť čo najskorší dátum uplatňovania.

                     (7)

                     Vykonávacie nariadenie (EÚ) č. 540/2011 by sa preto malo zodpovedajúcim spôsobom zmeniť.

                     (8)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Príloha k vykonávaciemu nariadeniu (EÚ) č. 540/2011 sa mení v súlade s prílohou k tomuto nariadeniu.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 29. novembra 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 309, 24.11.2009, s. 1.

            (2)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

            (3)  Vykonávacie nariadenie Komisie (EÚ) 2018/1796 z 20. novembra 2018, ktorým sa mení vykonávacie nariadenie (EÚ) č. 540/2011, pokiaľ ide o predĺženie období schválenia účinných látok amidosulfurón, bifenox, chlórpyrifos, chlórpyrifos-metyl, klofentezín, dikamba, difenokonazol, diflubenzurón, diflufenikán, dimoxystrobín, fenoxaprop-P, fénpropidín, lenacil, mankozeb, mekoprop-P, metiram, nikosulfurón, oxamyl, pikloram, pyraklostrobín, pyriproxyfén a tritosulfurón (Ú. v. EÚ L 294, 21.11.2018, s. 15).

            (4)  Vykonávacie nariadenie Komisie (EÚ) 2019/168 z 31. januára 2019, ktorým sa mení vykonávacie nariadenie (EÚ) č. 540/2011, pokiaľ ide o predĺženie období schválenia účinných látok abamektín, Bacillus subtilis (Cohn 1872) kmeň QST 713, Bacillus thuringiensis poddruh aizawai, Bacillus thuringiensis poddruh israeliensis, Bacillus thuringiensis poddruh kurstaki, Beauveria bassiana, benfluralín, klodinafop, klopyralid, Cydia pomonella Granulovirus (CpGV), cyprodinil, dichlórprop-P, epoxikonazol, fénpyroximát, fluazinam, flutolanil, fosetyl, Lecanicillium muscarium, mepanipyrím, mepikvát, Metarhizium anisopliae var. anisopliae, metkonazol, metrafenón, Phlebiopsis gigantea, pirimikarb, Pseudomonas chlororaphis kmeň: MA 342, pyrimetanil, Pythium oligandrum, rimsulfurón, spinosad, Streptomyces K61, tiakloprid, tolklofos-metyl, Trichoderma asperellum, Trichoderma atroviride, Trichoderma gamsii, Trichoderma harzianum, triklopyr, trinexapak, tritikonazol, Verticillium albo-atrum a zirám (Ú. v. EÚ L 33, 5.2.2019, s. 1).

            (5)  Vykonávacie nariadenie Komisie (EÚ) č. 844/2012 z 18. septembra 2012, ktorým sa stanovujú ustanovenia potrebné na vykonávanie postupu obnovenia účinných látok podľa nariadenia Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Ú. v. EÚ L 252, 19.9.2012, s. 26).

            PRÍLOHA
            Časť A prílohy k vykonávaciemu nariadeniu (EÚ) č. 540/2011 sa mení takto:

                        1.

                        V šiestom stĺpci („Schválenie platí do“) riadku 57, ktorý sa týka látky mekoprop-P, sa uvedený dátum nahrádza dátumom „31. januára 2021“.

                        2.

                        V šiestom stĺpci („Schválenie platí do“) riadku 81, ktorý sa týka látky pyraklostrobín, sa uvedený dátum nahrádza dátumom „31. januára 2021“.

                        3.

                        V šiestom stĺpci („Schválenie platí do“) riadku 114, ktorý sa týka látky mankozeb, sa uvedený dátum nahrádza dátumom „31. januára 2021“.

                        4.

                        V šiestom stĺpci („Schválenie platí do“) riadku 115, ktorý sa týka látky metiram, sa uvedený dátum nahrádza dátumom „31. januára 2021“.

                        5.

                        V šiestom stĺpci („Schválenie platí do“) riadku 116, ktorý sa týka látky oxamyl, sa uvedený dátum nahrádza dátumom „31. januára 2021“.

                        6.

                        V šiestom stĺpci („Schválenie platí do“) riadku 128, ktorý sa týka látky dimoxystrobín, sa uvedený dátum nahrádza dátumom „31. januára 2021“.

                        7.

                        V šiestom stĺpci („Schválenie platí do“) riadku 187, ktorý sa týka látky flutolanil, sa uvedený dátum nahrádza dátumom „28. februára 2021“.

                        8.

                        V šiestom stĺpci („Schválenie platí do“) riadku 188, ktorý sa týka látky benfluralín, sa uvedený dátum nahrádza dátumom „28. februára 2021“.

                        9.

                        V šiestom stĺpci („Schválenie platí do“) riadku 189, ktorý sa týka látky fluazinam, sa uvedený dátum nahrádza dátumom „28. februára 2021“.

                        10.

                        V šiestom stĺpci („Schválenie platí do“) riadku 191, ktorý sa týka látky mepikvát, sa uvedený dátum nahrádza dátumom „28. februára 2021“.


title: Vykonávacie Nariadenie Komisie (EÚ) 2019/2095 z 29. novembra 2019, ktorým sa vykonáva odpočítanie od kvóty na lov lososa atlantického, ktorá bola Poľsku k dispozícii v roku 2019 z dôvodu prekročenia rybolovnej kvóty v roku 2018

text:
                  9.12.2019

                  SK

                  Úradný vestník Európskej únie

                  L 317/105

         VYKONÁVACIE NARIADENIE KOMISIE (EÚ) 2019/2095
         z 29. novembra 2019,
         ktorým sa vykonáva odpočítanie od kvóty na lov lososa atlantického, ktorá bola Poľsku k dispozícii v roku 2019
         z dôvodu prekročenia rybolovnej kvóty v roku 2018
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (ES) č. 1224/2009 z 20. novembra 2009, ktorým sa zriaďuje systém kontroly Únie na zabezpečenie dodržiavania pravidiel spoločnej politiky v oblasti rybného hospodárstva a ktorým sa menia a dopĺňajú nariadenia (ES) č. 847/96, (ES) č. 2371/2002, (ES) č. 811/2004, (ES) č. 768/2005, (ES) č. 2115/2005, (ES) č. 2166/2005, (ES) č. 388/2006, (ES) č. 509/2007, (ES) č. 676/2007, (ES) č. 1098/2007, (ES) č. 1300/2008, (ES) č. 1342/2008 a ktorým sa zrušujú nariadenia (EHS) č. 2847/93, (ES) č. 1627/94 a (ES) č. 1966/2006 (1), a najmä na jeho článok 105 ods. 1, 2, a 3,
         keďže:

                     (1)

                     Nariadením Rady (EÚ) 2017/1970 (2) bola Poľsku na rok 2018 pridelená kvóta na lov lososa atlantického vo vodách Únie poddivízií 22 – 31 (SAL/3BCD-F).

                     (2)

                     Táto rybolovná kvóta na rok 2018 sa zvýšila o 1 369 kusov po uplatnení medziročnej flexibility stanovenej v článku 15 ods. 9 nariadenia Európskeho parlamentu a Rady (EÚ) č. 1380/2013 (3). Zvýšenie, ktoré zodpovedá 10 % povolených vylodení na rok 2017, sa vypočítalo na základe zvyšných nevyužitých množstiev po nahlásení úlovkov. Počas inšpekčných misií vykonaných v Poľsku v súlade s nariadením (ES) č. 1224/2009 počas roka 2018 Komisia zaznamenala nesprávne a nedostatočne nahlásené údaje o úlovkoch, na základe čoho sa zistilo, že kvóta Poľska na rok 2017 na lov lososa atlantického vo vodách Únie poddivízií 22 – 31 bola vyčerpaná. Z tohto dôvodu bola medziročná flexibilita medzi rokom 2017 a rokom 2018 podľa článku 15 ods. 9 nariadenia č. 1380/2013 poskytnutá neoprávnene a príslušné množstvá by sa mali zodpovedajúcim spôsobom odpočítať od kvóty na rok 2018.

                     (3)

                     Na základe krížovej kontroly zaznamenaných a nahlásených údajov počas rybárskych výjazdov podrobených či nepodrobených inšpekcii Komisia zároveň zistila ďalšie nezrovnalosti v údajoch predložených poľskými subjektmi v súvislosti s rybolovom lososa atlantického vo vodách Únie poddivízií 22 – 31 na rok 2018. Viaceré audítorské a overovacie misie, ktoré sa uskutočnili v Poľsku v rokoch 2018 a 2019 v súlade s nariadením (ES) č. 1224/2009 tieto nezrovnalosti v nahlásených údajoch o zložení úlovkov potvrdili. Tieto audítorské správy boli Poľsku riadne oznámené a prediskutované s jeho orgánmi.

                     (4)

                     Na základe zhromaždených dôkazov Komisia stanovila, že kvóta na lov lososa atlantického vo vodách Únie poddivízií 22 – 31, ktorá bola pridelená Poľsku na rok 2018 nariadením Rady (EÚ) 2017/1970, bola prekročená o 2 160 kusov lososa. Podľa článku 105 ods. 1 nariadenia (ES) č. 1224/2009 platí, že keď Komisia stanoví, že členský štát prekročil rybolovné kvóty, ktoré mu boli pridelené, Komisia vykoná odpočítania od budúcich rybolovných kvót tohto členského štátu.

                     (5)

                     V článku 105 ods. 2 a 3 nariadenia (ES) č. 1224/2009 sa stanovuje, že takéto odpočítania sa musia vykonať v nasledujúcom roku alebo nasledujúcich rokoch uplatnením náležitých koeficientov násobenia uvedených v danom článku.

                     (6)

                     Keďže objem prekročenia rybolovnej kvóty kvantifikovaný Komisiou je nižší ako 1,00 ton, v súlade s článkom 105 ods. 2 nariadenia (ES) č. 1224/2009 by sa mal uplatňovať koeficient násobenia rovnajúci sa 1,00,

               PRIJALA TOTO NARIADENIE:

            Článok 1
            Kvóta na lov lososa atlantického vo vodách Únie poddivízií 22 – 31 pridelená Poľsku na rok 2019 nariadením Rady (EÚ) 2018/1628 (4) sa zníži v súlade s prílohou k tomuto nariadeniu.

            Článok 2
            Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 29. novembra 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 343, 22.12.2009, s. 1.

            (2)  Nariadenie Rady (EÚ) 2017/1970 z 27. októbra 2017, ktorým sa na rok 2018 stanovujú rybolovné možnosti pre určité populácie rýb a skupiny populácií rýb uplatniteľné v Baltskom mori a ktorým sa mení nariadenie (EÚ) 2017/127 (Ú. v. EÚ L 281, 31.10.2017, s. 1).

            (3)  Nariadenie Európskeho parlamentu a Rady (EÚ) č. 1380/2013 z 11. decembra 2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (Ú. v. EÚ L 354, 28.12.2013, s. 22).

            (4)  Nariadenie Rady (EÚ) 2018/1628 z 30. októbra 2018, ktorým sa na rok 2019 stanovujú rybolovné možnosti pre určité populácie rýb a skupiny populácií rýb uplatniteľné v Baltskom mori a ktorým sa mení nariadenie (EÚ) 2018/120, pokiaľ ide o určité rybolovné možnosti v iných vodách (Ú. v. EÚ L 272, 31.10.2018, s. 1).

            PRÍLOHA

               ODPOČÍTANIE OD KVÓTY NA LOV LOSOSA ATLANTICKÉHO, KTORÁ BOLA POĽSKU K DISPOZÍCII V ROKU 2019 PRI POPULÁCIÁCH, V PRÍPADE KTORÝCH DOŠLO K PREKROČENIU RYBOLOVNEJ KVÓTY

                        Členský štát

                        Kód druhu

                        Kód zóny

                        Meno druhu

                        Názov zóny

                        Počiatočná kvóta na rok 2018 (v kusoch)

                        Povolené vylodenia v roku 2018 (celkové upravené množstvo v kusoch) (1)

                        Celkový výlov v roku 2018 (množstvo
                        v kusoch)

                        Čerpanie kvóty v súvislosti s povolenými vylodeniami

                        Prekročenie rybolovnej kvóty v súvislosti s povolenými vylodeniami (množstvo v kusoch)

                        Koeficient násobenia (3)

                        Dodatočný koeficient násobenia (4)
                           ,
                            (5)

                        Odpočítania, ktoré sa majú uplatniť v roku 2019 (množstvo v kusoch)

                        PL

                        SAL

                        3BCD-F

                        losos atlantický

                        vody Únie poddivízií 22 – 31

                        5 729

                        15 739  (2)

                        17 899

                        113,72 %

                        2 160

                        1,00

                        /

                        2 160

               (1)  Kvóty, ktoré sú k dispozícii pre členský štát podľa príslušných nariadení o rybolovných možnostiach po zohľadnení výmeny rybolovných možností v súlade s článkom 16 ods. 8 nariadenia Európskeho parlamentu a Rady (EÚ) č. 1380/2013 (Ú. v. EÚ L 354, 28.12.2013, s. 22), prevodov kvót z roku 2017 do roku 2018 v súlade s článkom 4 ods. 2 nariadenia Rady (ES) č. 847/96 (Ú. v. ES L 115, 9.5.1996, s. 3) a článkom 15 ods. 9 nariadenia (EÚ) č. 1380/2013 alebo opätovného pridelenia a odpočítania rybolovných možností v súlade s článkami 37 a 105 nariadenia (ES) č. 1224/2009.

               (2)  V tomto množstve je zohľadnené zníženie o 1369 kusov lososa, ktoré zodpovedá medziročnej flexibilite neoprávnene poskytnutej v roku 2018 podľa článku 15 ods. 9 nariadenia (EÚ) č. 1380/2013 po tom, ako sa zistili nesprávne a nedostatočne nahlásené údaje o úlovkoch za rok 2017.

               (3)  V zmysle článku 105 ods. 2 nariadenia (ES) č. 1224/2009. Vo všetkých prípadoch, keď bola rybolovná kvóta prekročená o 100 alebo menej ton, sa vykoná odpočítanie vo výške prekročenia rybolovnej kvóty * 1,00.

               (4)  Podľa článku 105 ods. 3 nariadenia (ES) č. 1224/2009 a za predpokladu, že rybolovná kvóta bola prekročená o viac ako 10 %.

               (5)  Písmeno „A“ znamená, že z dôvodu opakovaného prekročenia rybolovnej kvóty v rokoch 2016, 2017 a 2018 bol uplatnený dodatočný koeficient násobenia 1,5. Písmeno „C“ znamená, že bol uplatnený dodatočný koeficient násobenia 1,5, keďže sa na populáciu vzťahuje viacročný plán.